CELEX: 32006D0586
Language: mt
Date: 2006-08-25 00:00:00
Title: Deċiżjoni tal-Kummissjoni tal- 25 ta' Awwissu 2006 li tirrikonoxxi fil-prinċipju l-kompletezza tad-dokumenti li tressqu għal eżami dettaljat bil-ħsieb ta' l-inklużjoni possibbli tal-chromafenozide, halosufuron, tembotrione, valiphenal u  Zucchini yellow mosaic virus — tal-varjazzjoni dgħajfa fl-Anness I tad-Direttiva tal-Kunsill 91/414/KEE (innotifikata taħt dokument numru C(2006) 3820) Test b'rilevanza għaż-ŻEE.

8.5.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               1282
            
         DEĊIŻJONI TAL-KUMMISSJONI
   tal-25 ta' Awwissu 2006
   li tirrikonoxxi fil-prinċipju l-kompletezza tad-dokumenti li tressqu għal eżami dettaljat bil-ħsieb ta' l-inklużjoni possibbli tal-chromafenozide, halosufuron, tembotrione, valiphenal u Zucchini yellow mosaic virus — tal-varjazzjoni dgħajfa fl-Anness I tad-Direttiva tal-Kunsill 91/414/KEE
   (innotifikata taħt dokument numru C(2006) 3820)
   (Test b' rilevanza għaż-ŻEE)
   (2006/586/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 91/414/KEE tal-15 ta' Lulju 1991 dwar it-tqegħid fis-suq ta' prodotti għall-protezzjoni tal-pjanti (1), u partikolarment l-Artikolu 6(3) tagħha,
   Billi:
   
               (1)
            
            
               Id-Direttiva 91/414/KEE tistipula l-iżvilupp ta' lista tal-Komunità ta' sustanzi attivi awtorizzati għall-inkorporazzjoni fil-prodotti għall-protezzjoni tal-pjanti.
            
         
               (2)
            
            
               Dokument għas-sustanza attiva chromafenozide ntbagħat minn Calliope S.AS, lill-awtoritajiet ta' l-Ungerija fit-12 ta' Diċembru 2004 b'applikazzjoni għall-inklużjoni fl-Anness 1 tad-Direttiva 91/414/KEE. Għall-halosulfuron intbagħat dokument minn Nissan Chemical Europe S.A.R.L. lill-awtoritajiet ta' l-Italja fid-19 ta' Mejju 2005 flimkien ma' applikazzjoni għall-inklużjoni fl-Anness I tad-Direttiva 91/414/KEE. Għat-tembrotrione tressaq dokument minn Bayer CropScience AG lill-awtoritajiet ta' l-Awstrija fil-25 ta' Novembru 2005 b'applikazzjoni għall-inklużjoni fl-Anness I tad-Direttiva 91/414/KEE. Għall-valiphenal tressaq dokument minn ISAGRO SpA lill-awtoritajiet ta' l-Ungerija fit-2 ta' Settembru 2005 b'applikazzjoni għall-inklużjoni fl-Anness I tad-Direttiva 91/414/KEE. Għaz-Zucchini yellow mosaic virus — tal-varjazzjoni dgħajfa tressaq dokument minn Central Science Laboratory lill-awtoritajiet tar-Renju Unit fis-16 ta' Marzu 2005 b'applikazzjoni għall-inklużjoni fl-Anness I tad-Direttiva 911/414/KEE.
            
         
               (3)
            
            
               L-awtoritajiet tar-Renju Unit, ta' l-Awstrija, ta' l-Italja u ta' l-Ungerija indikaw lill-Kummissjoni li, fuq eżami preliminari, id-dokumenti għas-sustanzi attivi kkonċernati jidher li jissodisfaw ir-rekwiżiti ta' data u informazzjoni stabbiliti fl-Anness II tad-Direttiva 91/414/KEE. Id-dokumenti li tressqu jidhru wkoll li jissodisfaw ir-rekwiżiti ta' data u informazzjoni stabbiliti fl-Anness III tad-Direttiva 91/414/KEE fir-rigward ta' prodott wieħed għall-protezzjoni tal-pjanti li fih is-sustanza attiva kkonċernata. Fi qbil ma' l-Artikolu 6(2) tad-Direttiva 91/414/KEE, id-dokumenti tressqu mill-applikanti rispettivi lill-Kummissjoni u lil Stati Membri oħra, u kienu riferuti lill-Kumitat Permanenti dwar il-Katina Alimentari u s-Saħħa ta' l-Annimali.
            
         
               (4)
            
            
               Permezz ta' din id-Deċiżjoni għandu jiġi formalment ikkonfermat fuq livell Komunitarju li d-dokumenti jitqiesu li fil-prinċipju huma f'konformità mar-rekwiżiti ta' data u informazzjoni stabbiliti fl-Anness II u, għal mill-inqas prodott wieħed għall-protezzjoni tal-pjanti li fih is-sustanza attiva kkonċernata, mar-rekwiżiti stabbiliti fl-Anness III tad-Direttiva 91/414/KEE.
            
         
               (5)
            
            
               Din id-Deċiżjoni m'għandhiex tagħmel ħsara lid-dritt tal-Kummissjoni li titlob lill-applikant iressaq aktar data jew informazzjoni sabiex jiċċara ċerti punti fid-dokument.
            
         
               (6)
            
            
               Il-miżuri stipulati f'din id-Deċiżjoni huma fi qbil ma' l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
            
         ADOTTAT DIN ID-DEĊIŻJONI:
   Artikolu 1
   Mingħajr ħsara għall-Artikolu 6(4) tad-Direttiva 91/414/KEE, id-dokumenti li jikkonċernaw s-sustanzi attivi identifikati fl-Anness ta' din id-Deċiżjoni, li tressqu lill-Kummissjoni u lill-Istati Membri bil-ħsieb li tinkiseb l-inklużjoni ta' dawk is-sustanzi fl-Anness I ma' din id-Direttiva, jissodisfaw fil-prinċipju r-rekwiżiti dwar data u informazzjoni stabbiliti fl-Anness II ta' din id-Direttiva.
   Id-dokumenti jissodisfaw ukoll ir-rekwiżiti dwar data u informazzjoni stabbiliti fl-Anness III ta' din id-Direttiva fir-rigward ta' prodott wieħed għall-protezzjoni tal-pjanti li fih s-sustanza attiva, fid-dawl ta' l-użi proposti.
   Artikolu 2
   L-Istati Membri relaturi għandhom ifittxu li jiksbu eżami fil-fond tad-dokumenti kkonċernati u għandhom jirrappurtaw il-konklużjonijiet tagħhom ta' l-eżami flimkien ma' xi rakkomandazzjonijiet għall-inklużjoni jew in-non-inklużjoni tas-sustanza attiva kkonċernata fl-Anness I tad-Direttiva 91/44/KEE u kull kondizzjoni marbuta ma' dan lill-Kummissjoni Ewropea malajr kemm jista' jkun u mhux iktar tard minn perjodu ta' sena mid-data tal-pubblikazzjoni ta' din id-Deċiżjoni fil-Ġurnal Uffiċjali ta' l-Unjoni Ewropea.
   
   Artikolu 3
   Din id-Deċiżjoni hija indirizzata lill-Istati Membri.
   
      Magħmul fi Brussell, nhar il-25 ta' Awwissu 2006.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 230, 19.8.1991, p. 1. Direttiva kif emendata l-aħħar bi Direttiva 2006/41/KEE ĠU L 187, 7.8.2006, p. 24.
   
      ANNESS
      IS-SUSTANZI ATTIVI KKONĊERNATI MINN DIN ID-DEĊIŻJONI
      
                  Nru
               
               
                  Isem Komuni, Numru ta' l-Identifikazzjoni CIPAC
               
               
                  L-applikant
               
               
                  Id-data ta' l-applikazzjoni
               
               
                  Stat Membru Relatur
               
            
                  1
               
               
                  Chromafenozide
                  Nru. CIPAC s’issa mhux allokat
               
               
                  Calliope S.AS
               
               
                  It-12 ta' Diċembru 2004
               
               
                  HU
               
            
                  2
               
               
                  Halosulfuron
                  Nru. CIPAC s’issa mhux allokat
               
               
                  Nissan Chemical Europe S.A.R.L.
               
               
                  Id-19 ta' Mejju 2005
               
               
                  IT
               
            
                  3
               
               
                  Tembotrione
                  CIPAC-Nru: s’issa mhux allokat
               
               
                  Bayer CropScience AG
               
               
                  Il-25 ta' Novembru 2005
               
               
                  AT
               
            
                  4
               
               
                  Valiphenal
                  CIPAC: s’issa mhux allokat
               
               
                  ISAGRO SpA
               
               
                  It-2 ta' Settembru 2005.
               
               
                  HU
               
            
                  5
               
               
                  
                     Zucchini yellow mosaic virus – varjazzjoni dgħajfa
                  Nru CIPAC mhux applikabbli
               
               
                  Central Science Laboratory
               
               
                  Is-16 ta' Marzu 2005
               
               
                  UK